CELEX: 62020CN0512
Language: mt
Date: 2020-10-13 00:00:00
Title: Kawża C-512/20: Talba għal deċiżjoni preliminari mressqa mir-Rechtbank Noord-Holland (il-Pajjiżi l-Baxxi) fit-13 ta’ Ottubru 2020 – P vs Swiss International Air Lines AG

21.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 443/14
            
         
      Talba għal deċiżjoni preliminari mressqa mir-Rechtbank Noord-Holland (il-Pajjiżi l-Baxxi) fit-13 ta’ Ottubru 2020 – P vs Swiss International Air Lines AG
      (Kawża C-512/20)
      (2020/C 443/15)
      Lingwa tal-kawża: l-Olandiż
      
         Qorti tar-rinviju
      
      Rechtbank Noord-Holland
      
         Partijiet fil-kawża prinċipali
      
      
         Rikorrent: P
      
         Konvenuta: Swiss International Air Lines AG
      
         Domanda preliminari
      
      Fil-każ ta’ titjiriet konnessi direttament li matulhom, bejn it-tluq minn ajruport li jinsab fit-territorju ta’ Stat Membru u l-wasla f’ajurport li jinsab fit-territorju ta’ Stat terz, inżul intermedjarju ppjanat iseħħ fl-Isvizzera li matulu ssir bidla fl-inġenju tal-ajru, ir-Regolament (KE) Nru 261/2004 (1) tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91, huwa, fid-dawl tal-Artikolu 15 tal-Ftehim bejn il-Komunità Ewropea u l-Konfederazzjoni Svizzera dwar it-Trasport bl-Ajru tal-21 ta’ Ġunju 1999 (2) u tad-Deċiżjoni Nru 1/2006 (3) u tad-Deċiżjoni Nru 1/2017 (4) tal-Kumitat, applikabbli wkoll għal titjira konnessa direttament li titlaq mill-Isvizzera lejn pajjiż terzi?
      
         (1)  ĠU Edizzjoni Speċjali bil-Malti, Kapitolu 7, Vol. 8, p. 10.
      
         (2)  ĠU Edizzjoni Speċjali bil-Malti, Kapitolu 11, Vol. 41, p. 94.
      
         (3)  Deċiżjoni Nru 1/2006 tal-Kumitat tal-Komunità/l-Iżvizzera dwar it-Trasport bl-Ajru tat-18 ta’ Ottubru 2006 li temenda l-Anness tal-Ftehim bejn il-Komunità Ewropea u l-Konfederazzjoni Żvizzera dwar it-Trasport bl-Ajru (ĠU 2007, L 142M, p. 408).
      
         (4)  Deċiżjoni Nru 1/2017 tal-Kumitat Konġunt dwar it-Trasport bl-Ajru bejn l-Unjoni Ewropea u l-Iżvizzera Stabbilit Permezz tal-Ftehim bejn il-Komunità Ewropea u l-Konfederazzjoni Zvizzera dwar it-Trasport bl-Ajru tad-29 ta’ Novembru 2017 li tissostitwixxi l-Anness tal-Ftehim bejn il-Komunità Ewropea u l-Konfederazzjoni Żvizzera dwar it-Trasport bl-Ajru (ĠU 2017, L 348, p. 46).